ബി. സന്ധ്യക്ക് ഡി.ജി.പി പദവിയിലേക്ക് സ്ഥാനക്കയറ്റം തിരുവനന്തപുരം: ഫയര്ഫോഴ്സ് മേധാവി . ഋഷിരാജ് സിങ് വിരമിച്ച സാഹചര്യത്തിലാണ് എ.ഡി.ജി.പിയായിരുന്ന സന്ധ്യയെ ഡി.ജി.പി റാങ്കിലേക്ക് സര്ക്കാര് ഉയര്ത്തിയത്. എ.ഡി.ജി.പിയായിരുന്ന അനില്കാന്തിനെ സീനിയോറിറ്റി മറികടന്ന് ഡി.ജി.പി ഗ്രേഡ് നല്കി സംസ്ഥാന പൊലീസ് മേധാവിയാക്കിയതിനെതുടര്ന്ന് അനില്കാന്തിനെക്കാളും സീനിയറായ തനിക്കും ഡി.ജി.പി പദവി നല്കണമെന്നാവശ്യപ്പെട്ട് സന്ധ്യ നേരത്തേ ആഭ്യന്തരവകുപ്പിന് കത്ത് നല്കിയിരുന്നു. ലോക്നാഥ് ബെഹ്റ വിരമിച്ച ഒഴിവിലാണ് തനിക്ക് അര്ഹതപ്പെട്ട ഡി.ജി.പി പദവി അനുവദിക്കണമെന്ന് സന്ധ്യ ആവശ്യപ്പെട്ടത്. എന്നാല്, നിയമവശങ്ങള് പരിശോധിച്ച ആഭ്യന്തരവകുപ്പ് അപേക്ഷയില് തുടര്നടപടികള് സ്വീകരിച്ചില്ല. പൊലീസ് തലപ്പത്തുണ്ടായ അതൃപ്തികള് പരിഹരിക്കുന്നതിന്െറ ഭാഗമായി സന്ധ്യയെ താല്ക്കാലിക ഡി.ജി.പി പദവിയിലേക്ക് ഉയര്ത്തണമെന്നാവശ്യപ്പെട്ട് പൊലീസ് മേധാവി അനില്കാന്തും ചീഫ് സെക്രട്ടറിക്ക് കത്ത് നല്കിയെങ്കിലും ഋഷിരാജ് സിങ് വിരമിക്കുന്നതുവരെ കാത്തിരിക്കാനായിരുന്നു മറുപടി.